****

**PAPRASTAS KVIETIMAS TEIKTI VIETOS PROJEKTUS Nr. 20**

Tauragės rajono vietos veiklos grupė kviečia teikti paprastus kaimo vietovių vietos projektus pagal kaimo vietovių vietos plėtros strategijos „Tauragės rajono vietos veiklos grupės 2016 – 2023 metų vietos plėtros strategija“ (toliau – VPS) prioriteto Nr. II ,,Kaimo gyventojų socialinio ir kultūrinio aktyvumo ir jaunimo užimtumo skatinimas, kompetencijų didinimas“ priemonės ,,Vietos projektų pareiškėjų ir vykdytojų mokymas, įgūdžių įgijimas“ Nr. LEADER-19.2-SAVA-3 finansavimo sąlygas.

|  |  |
| --- | --- |
| **Kaimo gyventojų socialinio ir kultūrinio aktyvumo ir jaunimo užimtumo skatinimas, kompetencijų didinimas, VPS priemonės ,,Vietos projektų pareiškėjų ir vykdytojų mokymas, įgūdžių įgijimas“** **Nr. LEADER-19.2-SAVA-3** | **Remiamos veiklos:**  1) mokymų (verslumo, socialinio verslumo,inovacijųtaikymo kaimo plėtros procesuose,lyderystės, kooperacijos, trumpos maisto tiekimograndinės organizavimo, perdirbimo ir kitomistemomis, susijusiomis su vietos plėtros strategijojenumatytų priemonių įgyvendinimu) organizavimas;  2) gerosios patirties konferencijų, išvykų ir kitųveiklų,kuriomis siekiama susipažinti su Lietuvos gerąją patirtimi (verslumo, socialinioverslumo, inovacijų taikymo, lyderystės, kooperacijos,trumpos maisto tiekimo grandinės organizavimo,perdirbimo ir kitose su vietos plėtros strategijospriemonių įgyvendinimu susijusiose srityse),organizavimas. |
| **Tinkami vietos projektų vykdytojai:**  Pareiškėjais gali būti Tauragės VVG teritorijoje registruoti viešieji pelno nesiekiantys juridiniai asmenys, įregistruoti Lietuvos Respublikos nevyriausybinių organizacijų plėtros arba Lietuvos Respublikos Asociacijų arba Viešųjų įstaigų, biudžetinių įstaigų arba Lietuvos Respublikos Labdaros ir paramos fondų įstatymą.  ***Tinkami paramos gavėjai:***   * Tauragės VVG teritorijoje registruotos bendruomeninės ir kitos nevyriausybinės organizacijos; * Tauragės VVG teritorijoje registruotos viešosios įstaigos. |
| Kvietimui skiriama VPS paramos lėšų suma **19 539,00 Eur** (devyniolika tūkstančių penki šimtai trisdešimt devyni eurai).  didžiausia galima parama vienam vietos projektui įgyvendinti: **19 539,00** **Eur** (devyniolika tūkstančių penki šimtai trisdešimt devyni eurai). |
| Paramos vietos projektui įgyvendinti lyginamoji dalis **100 proc**. |
| Finansavimo šaltiniai: EŽŪFKP ir Lietuvos Respublikos valstybės biudžeto lėšos. |

Bendra kvietimo teikti vietos projektus suma **19 539,00 Eur** iš EŽŪFKP ir Lietuvos Respublikos valstybės biudžeto lėšų.

Vietos projektų finansavimo sąlygų aprašai skelbiami šiose interneto svetainėse: [www.tauragesvvg.lt](http://www.kelmevvg.lt/) ir [www.nma.lt](http://www.nma.lt/),  taip pat Tauragės rajono vietos veiklos grupės būstinėje adresu Kudirkos g. 9, Tauragė.

Kvietimas teikti vietos projektus galioja nuo **2021m. gegužės 3 d.** **8.00 val.** iki **2021 m. birželio 7 d.** **15.00 val.**

Vietos projektų paraiškos priimamos Tauragės rajono vietos veiklos grupės būstinėje adresu Kudirkos g. 9, Tauragė.

Paraiška  ir  (arba)  papildomi  dokumentai  turi  būti  pateikti  asmeniškai  pareiškėjo arba  jo  įgalioto asmens (įgaliojimas laikomas tinkamu, jeigu jis pasirašytas juridinio asmens vadovo ir ant jo uždėtas to juridinio asmens antspaudas, jeigu jis antspaudą privalo turėti).  Kitokiu būdu (pvz., paštu, per kurjerį) pateiktos paraiškos nepriimamos.

Karantino metu pareiškėjas pasirašytą vietos projekto paraišką VPS vykdytojos darbo laiku gali pateikti pasinaudodamas „pašto dėžute“ kuri įrengta Tauragės r. VVG biuro patalpų lauko pusėje prie įėimo, adresu, nurodytu VPS vykdytojos interneto svetainėje. „Pašto dėžutėje“ pateiktos vietos projektų paraiškos vieną kartą per dieną išimamos, pažymimos paraiškos išėmimo žyma (išėmimo data, laikas, išėmusio darbuotojo vardas, pavardė, parašas) bei užregistruojamos. Apie vietos projekto paraiškos užregistravimą pareiškėjai per 1 darbo dieną informuojami vietos projekto paraiškoje nurodytu telefonu ir (arba) elektroniniu paštu.  Pareiškėjas paraiškoje privalo nurodyti telefoną ir (arba) elektroninio pašto adresą, kuriuo VPS vykdytoja galėtų informuoti apie vietos projekto paraiškos gavimą bei užregistravimą. Pareiškėjas, pateikęs vietos projekto paraišką per „pašto dėžutę“ ir negavęs iš VPS vykdytojos informacijos apie paramos paraiškos užregistravimą, ne vėliau kaip 2 darbo dieną po vietos projekto paraiškos pateikimo privalo susisiekti su VPS vykdytoja, priešingu atveju, kilus ginčui dėl vietos projekto paraiškos pateikimo, bus laikoma, kad vietos projekto paraiška nebuvo pateikta. Paraiškos per „pašto dėžutę“ teikiamos 2 darbo dienas trumpiau nei kvietime teikti vietos projektų paraiškas nustatyta priėmimo pabaiga.“

Per vieną konkrečios VPS priemonės ir (arba) veiklos srities paramos paraiškų priėmimo laikotarpį vietos projekto paraiškos teikėjas gali pateikti vieną vietos projekto paraišką (išskyrus išimtis, nurodytas Vietos projektų administravimo taisyklių 72 punkte).

Informacija apie kvietimą teikti vietos projektus ir vietos projektų įgyvendinimą teikiama Tauragės rajono vietos veiklos grupės būstinėje adresu: Kudirkos g. 9, Tauragė, telefonu 8 603 32 607, 8 672 19 796, el. paštu [tauragesvvg@gmail.com](mailto:tauragesvvg@gmail.com) darbo dienomis nuo 8.00 val. iki 17.00 val. (penktadieniais iki 15.45 val.)